Souad Dibi 'yar gwagwarmayar mata ce ta kasar Maroko, shugaban ƙungiyar El Khir (a Turanci : sadaka) wanda ke zaune a Essaouira, kuma wanda burin ta shine samar da 'yancin tattalin arziki ga mata ta hanyar inganta haɗin kan su. Kowace shekara sama da mata ɗari suna bin tsarin ilimi wanda aka tsara don samar musu da ƙwarewa a cikin yankin da ke samar da kuɗaɗen shiga (girki, kulawa, hidimar ɗaki). Wannan yanki na gabar tekun Atlantika ta Maroko yanki ne na yawon bude ido, amma kuma yana nuna wa matasa da mata yawan talauci na 30% (National Initiative for human development). An haifi Souad Dibi a El Jadida, kusa da Casablanca, kuma ta auri wani masassaƙi daga gabar tekun Morocco. Ta kasance mai ɗinki tun kafin kafa ƙungiyarta. Dibi ta kafa El Khir a shekara ta 1998 don matan Essaouira da aka watsar kuma ba tare da albarkatun rayuwa ba. An gayyace ta zuwa SIGEF (Social Innovation da Global Ethics Forum) wanda Horyou ya shirya a shekara ta 2015 a Geneva .